Innhold

[1 Hensikt 1](#_Toc256000000)

[2 Målgruppe og avgrensning 1](#_Toc256000001)

[3 Gjennomføring 1](#_Toc256000002)

[4 Referanser 2](#_Toc256000003)

# Hensikt

Sikre klare rutiner og retningslinjer for barn under 18 år som skal til generell anestesi tirsdag og torsdag i Glasblokkene, U1.

# Målgruppe og avgrensning

Helsepersonell som arbeider med pasientgruppen.

Rutinen gjelder pasienter som tilhører Medisin A, Medisin B, Medisin C og Barnekirurgen som skal settes opp i reservert narkosetid til BUK tirsdag og torsdag kl 09-11:30.

# Gjennomføring

***Melding av pasienter:*** Koordinator ved Medisin B, Barne- og ungdomsklinikken melder pasienter i orbit til stue 12, rom U057. Tilleggsprosedyrer som ønskes utført i samme narkose, som for eksempel plasterskift og sondenedleggelse, *må meldes i orbit* og føres på narkoseliste.

Koordinator på Medisin B har oversikt over kapasitet på programmet og alle narkoser må alltid klareres med koordinator på forhånd. Dette gjelder også pasienter innlagt på Medisin A, Medisin C og Barnekirurgen.

***Dager og tidspunkt:*** BUK har avtale om narkosetid tirsdager og torsdager kl 09-11:30. Det kan bli endringer i forbindelse med helligdager og ferieavvikling. Narkosen begynner i utgangspunktet kl 09:00. Utpost tar kontakt med koordinator på Medisin B dersom tidspunkt blir endret.

***Transport til operasjonsområde***: Moderpost har ansvar for å følge ned pasienter til riktig tid. Det er viktig at personalet fra KSK ikke må vente på pasient på prosedyrestue. En pårørende kan følge barnet.

Pasient fraktes via personalheis i vest på Medisin B til U1 og inn glassdøren til venstre merket «operasjonsområdet» merket U188. Her venter pasient og pårørende til anestesi er klar. Pasient og pårørende hentes av personell og følges videre til pasientsluse, rom U191. Pårørende og evt personell som følger inn til operasjonsstue skal kle seg om i slusen.

***Bekledning i grønn sone:*** Personell og pårørende som skal inn i «grønn sone» skal følge EK rutinen:

[Bekledning personell, pasienter og pårørende til prosedyrestuer i GB U1 (helse-bergen.no)](https://handbok.helse-bergen.no/DocumentManagement/Struct/Index/docs/pub/DOK78514.pdf)

***Utstyr til narkosen:*** KSK har bagger, masker og annet utstyr som trengs til narkose. Medisin B har kun ansvar for “narkosetralle” som vi bruker i forbindelse med prosedyre. Vi kan oppbevare trallen, samt et trillebord inne på prosedyrestue. Otoskop kan ligge løst på trallen. Det er lager i gang i U056. Dette lageret blir ikke fylt på av forsyningsportør. Dette lageret må fylles på av personell fra de ulike seksjonene ved BUK.

***Medikamenter:*** BUK har to låsbare medisinskap, disse er plassert i liten gang tvers over stue 12 (U057). Det er et skap til intratekal cytostatika, denne har kun ansatte på Medisin B tilgang til. Det andre skapet er til andre medikamenter**.** Dette skapet har alle ansatte på BUK tilgang til. **Per 07.05.24** oppbevares alle medikamenter på Medisin B.

***Oppvåkning:*** Pasienten fraktes til barneoppvåkning når den er ferdig på prosedyrestue. Pasienten fraktes av anestesilege. Dersom behov for følge av to personer følger også anestesisykepleier. Sykepleier fra enheten som har ansvar for narkosen leverer evt prøvemateriale til laboratoriet, rydder sitt utstyr og klargjør til ny pasient. Postoperativ kontakter pårørende når de kan komme til oppvåkning. En pårørende kan være sammen med barnet på postoperativt.

**Ved dårlig barn/behov for bistand fra barnelege**: Følg rutine for akuttvarsling. Nummer til barn akuttlege: 417 01 583.

# Referanser

Interne referanser

|  |  |
| --- | --- |
| [10.8.5.1.3-02](https://kvalitet.helse-bergen.no/docs/pub/DOK78514.pdf) | [Bekledning personell, pasienter og pårørende til prosedyrestuer i GB U1](https://kvalitet.helse-bergen.no/docs/pub/DOK78514.pdf) |

[Bekledning personell, pasienter og pårørende til prosedyrestuer i GB U1 (helse-bergen.no)](https://handbok.helse-bergen.no/DocumentManagement/Struct/Index/docs/pub/DOK78514.pdf)

[10\_1\_8\_9-14\_Samarbeidsavtale\_2024\_mellom\_Kirurgisk\_serviceklinikk\_og\_Barne-\_og\_Ungdomsklinik\_(EK3-PJhv45JHAWecejWCgGhkd60Y6stbky3maXsk55LDnQ4-e).docx (sharepoint.com)](https://helsevest-my.sharepoint.com/:w:/r/personal/regnea_ihelse_net/_layouts/15/Doc.aspx?sourcedoc=%7B4981A332-FAB0-49E1-A1C2-8EA777E216EF%7D&file=10_1_8_9-14_Samarbeidsavtale_2024_mellom_Kirurgisk_serviceklinikk_og_Barne-_og_Ungdomsklinik_(EK3-PJhv45JHAWecejWCgGhkd60Y6stbky3maXsk55LDnQ4-e).docx&action=default&mobileredirect=true)

|  |
| --- |
|  |